EELNÕU

08.05.2024

**Täiskasvanute koolituse seaduse muutmise ja sellega seonduvalt teiste seaduste muutmise seadus**

**§ 1. Täiskasvanute koolituse seaduse muutmine**

Täiskasvanute koolituse seaduses tehakse järgmised muudatused:

**1)** seaduse 1.–6. peatükis asendatakse tekstiosa „täienduskoolitusasutuse pidaja“ sõnaga „täienduskoolitusasutus“ vastavas käändes;

**2)** paragrahvi 1 tekst muudetakse ja sõnastatakse järgmiselt:

„Täiskasvanute koolituse seadusega sätestatakse täienduskoolitusasutusele nõuded täienduskoolituse ja mikrokvalifikatsiooniõppe läbiviimisel, õppija õigus õppepuhkusele, täienduskoolituse rahastamise alused ning riiklik ja haldusjärelevalve.

**3)** seadust täiendatakse §-dega 11 ja 12 järgmises sõnastuses:

**„§ 11. Seaduse kohaldamisala**

(1) Käesolevat seadust kohaldatakse täienduskoolitust läbiviivale eraõiguslikule juriidilisele isikule, avalik-õiguslikule juriidilisele isikule, riigi- ja kohaliku omavalitsuse asutusele või füüsilisest isikust ettevõtjale, kellel on seaduses sätestatud kohustus taotleda täienduskoolituse läbiviimiseks tegevusluba või kes on esitanud Eesti hariduse infosüsteemi (edaspidi *hariduse infosüsteem*) majandustegevusteate täienduskoolituse läbiviimise kohta (edaspidi *täienduskoolitusasutus*).

(2) Käesolevas seaduses reguleeritud eraõigusliku juriidilise isiku ja füüsilisest isikust ettevõtja majandustegevuse alustamisele, teostamisele ja lõppemisele kohaldatakse majandustegevuse seadustiku üldosa seadust, võttes arvesse käesolevas seaduses sätestatud erisusi. Majandustegevuse seadustiku üldosa seaduses ning käesolevas seaduses majandustegevuse teate esitamise, täienduskoolituse läbiviimise ja teabe avalikustamise, andmete muutmisest teatamise ning majandustegevusest loobumise kohta sätestatut kohaldatakse avalik-õigusliku juriidilise isiku ning riigi- ja kohaliku omavalitsuse täienduskoolitusasutuse kohta niivõrd, kuivõrd selle eripärast ei tulene teisiti.

(3) Käesolevas seaduses ettenähtud haldusmenetlusele kohaldatakse haldusmenetluse seadust, võttes arvesse käesolevas seaduses sätestatud erisusi.

**§ 12. Terminid**

(1) Täiskasvanuõpe jaguneb tasemeõppeks, mitteformaalõppeks ja informaalõppeks.

(2) Tasemeõpe on käesoleva seaduse tähenduses üldharidus-, kutse- ja kõrgkoolis õppekava alusel toimuv eesmärgistatud tasemeõpe, mille korraldust reguleerivad põhikooli- ja gümnaasiumiseadus, kutseõppeasutuse seadus, kõrgharidusseadus ning erakooliseadus.

(3) Mitteformaalõpe on käesoleva seaduse tähenduses eesmärgistatud vabatahtlik õpe, mis toimub kindlatele huvirühmadele erinevates keskkondades.

(4) Informaalõpe on käesoleva seaduse tähenduses eesmärgistatud või eesmärgistamata õppimine, mis toimub igapäevaelu situatsioonides.

(5) Täienduskoolitus on õpiväljundipõhise õppekava alusel toimuv eesmärgistatud ja organiseeritud mitteformaalõppe osa, mis on suunatud õpiväljundite saavutamisele. Käesolevat seadust kohaldatakse mitteformaalõppes täienduskoolitusele, sealhulgas mikrokvalifikatsiooniõppele.

(6) Mikrokvalifikatsioon on täienduskoolitusel omandatud, tõendatud ja tunnustatud teadmiste ja oskuste kogum, mis vastab tööturu või ühiskonna vajadustele. Rakenduskõrgkoolid ja ülikoolid (edaspidi *kõrgkoolid*) võivad nimetada mikrokvalifikatsiooni mikrokraadiks, kui kõrgharidustaseme õppeained moodustavad mikrokraadi õppekava mahust vähemalt poole.“;

**4)** paragrahv 2 muudetakse ja sõnastatakse järgmiselt:

„**§ 2. Täiskasvanuhariduse Nõukogu**

(1) Valdkonna eest vastutav minister moodustab täiskasvanuhariduse poliitika kujundamiseks ja rakendamiseks Täiskasvanuhariduse Nõukogu ja kinnitab selle töökorra käskkirjaga.

(2) Täiskasvanuhariduse Nõukogu on nõuandev kogu, kuhu kuuluvad asjassepuutuvate ministeeriumide, täienduskoolitusasutuste, tasemeõppeasutuste, tööandjate ja töötajate esindusorganisatsioonide ning teiste täiskasvanuhariduse valdkonnas tegutsevate asutuste ja isikute esindajad.“;

**5)** seaduse 2. peatüki pealkiri muudetakse ja sõnastatakse järgmiselt:

„**2. peatükk**

**Täienduskoolitusasutuse nõuded**“;

**6)** paragrahv 5 muudetakse ja sõnastatakse järgmiselt:

„**§ 5. Täienduskoolitusasutuse veebileht või muu avaliku ligipääsetavusega digikeskkond**

Täienduskoolitusasutus on kohustatud avalikustama käesoleva seaduse § 8 lõikes 2 nõutud teabe täienduskoolitusasutuse veebilehel või muus avaliku ligipääsetavusega digikeskkonnas.“;

**7)** paragrahvi 6 pealkiri muudetakse ja sõnastatakse järgmiselt:

„**§ 6. Täienduskoolitusasutuse täienduskoolituse läbiviimise peatamise, keelamise ja täienduskoolituse läbiviimisest loobumise erisused**“;

**8)** seaduse 3. peatüki tekst loetakse 1. jaoks ja see pealkirjastatakse järgmiselt:

**„1. jagu**

**Täienduskoolituse läbiviimise nõuded ja teabe avalikustamine“;**

**9)** paragrahvi 7 lõiked 2 ja 3 muudetakse ja sõnastatakse järgmiselt:

„(2) Täienduskoolituse õppekorralduse alustes sätestatakse õppijate õppesse vastuvõtu ja väljaarvamise tingimused, täienduskoolituse õppetasu maksmise ja tagastamise tingimused ning teised õppe korraldamiseks olulised tingimused.

(3) Täienduskoolitusasutuse tegevuse kvaliteedi tagamise alustes sätestatakse vähemalt täienduskoolituse õppekavade, nende arendamise, täienduskoolitusega seotud täiskasvanute koolitajate ja õppekeskkonna kvaliteedi tagamise tingimused ning täienduskoolituse tagasiside kogumise ja arvestamise kord.“;

**10)** paragrahv 8 muudetakse ja sõnastatakse järgmiselt:

„**§ 8. Täienduskoolitusasutust käsitleva teabe avalikustamine**

(1) Täienduskoolitusasutus avalikustab hariduse infosüsteemi kaudu täienduskoolitusasutuse õppekavarühmad, milles täienduskoolitust läbi viiakse, asutuse kontaktandmed ja veebilehe või avaliku ligipääsetavusega digikeskkonna aadressi.

(2) Täienduskoolitusasutus avalikustab eesti keeles oma veebilehel või avalikult kättesaadavas digikeskkonnas täienduskoolituse õppekorralduse alused, täienduskoolituse õppekavad, täienduskoolitusega seotud täiskasvanute koolitajate nimed koos nende kompetentsust tõendava kvalifikatsiooni, õpi- või töökogemuse kirjeldusega, täienduskoolitusasutuse tegevuse kvaliteedi tagamise alused ja loakohustusega täienduskoolituse läbiviimiseks antud tegevusloa andmed. Teave peab olema ajakohane, kergesti leitav ja üheselt mõistetav.

(3) Täienduskoolitusasutus ei pea avalikustama tellimuskoolituste õppekavasid ja nendega seotud koolitajate andmeid. Tellimuskoolitus on tellija soovidest ja vajadustest lähtuv täienduskoolitus, mida viiakse läbi tellijaga kokku lepitud tingimustel ja korras.

(4) Täienduskoolitusasutus teeb iga aasta 31. märtsiks hariduse infosüsteemi kaudu kättesaadavaks Eesti Vabariigi haridusseaduse § 366 lõike 32 alusel sätestatud tegevusnäitajad eelmise kalendriaasta kohta.

(5) Täienduskoolitusasutus tagab, et käesoleva paragrahvi lõikes 4 nimetatud tegevusnäitajate õigsus on dokumentaalselt tõendatav. Tegevusnäitajate aluseks olevate dokumentide säilitamise tähtajad kehtestab täienduskoolitusasutus.“;

**11)** paragrahvi 9 lõige 2 muudetakse ja sõnastatakse järgmiselt:

„(2) Täienduskoolitust viiakse läbi täienduskoolitusasutuse kinnitatud õpiväljundipõhise õppekava ja õppekorralduse aluste kohaselt. Õpiväljundid on õppimise tulemusel omandatavad teadmised ja oskused, mille saavutatust on võimalik tõendada ja hinnata.“;

**12)** paragrahvi 9 lõiget 3 täiendatakse kolmanda ja neljanda lausega järgmises sõnastuses:

„Mikrokvalifikatsiooniõppe maht määratakse ainepunktides. Üks ainepunkt vastab 26 tunnile õppija tööle teadmiste ja oskuste omandamisel.“;

**13)** paragrahvi 10 tekst muudetakse ja sõnastatakse järgmiselt:

„Õppekeskkond on õppijate õppimist ja arengut toetav füüsiline või digitaalne keskkond. Täienduskoolitusasutuse õppekeskkond peab olema täienduskoolituseks ja õppekava õpiväljundite saavutamiseks piisav.“;

**14)** paragrahvi 11 lõiget 1 täiendatakse teise ja kolmanda lausega järgmises sõnastuses:

„Täiskasvanute koolitajal peavad olema koolitatavas valdkonnas erialased ja täiskasvanute koolitaja kompetentsid. Täiskasvanute koolitaja kompetentside olemasolu hindab täienduskoolitusasutus.“;

**15)** paragrahvi 11 täiendatakse lõikega 11 järgmises sõnastuses:

„(11) Valdkonna eest vastutav minister võib määrusega kehtestada täiskasvanute koolitajale kvalifikatsiooni-, õpi- või töökogemuse nõuded.“;

**16)** paragrahvi 11 lõige 2 muudetakse ja sõnastatakse järgmiselt:

„(2) Täienduskoolituse läbiviimiseks tagab täienduskoolitusasutus õppe eesmärkide ja õpiväljundite saavutamiseks vajaliku arvu õppekavas kirjeldatud kvalifikatsiooni, õpi- või töökogemusega koolitajate olemasolu. Kui valdkonnas kehtivad käesoleva paragrahvi lõike 11 alusel täiskasvanute koolitaja kvalifikatsiooni-, õpi- või töökogemuse nõuded, peavad õppekavas kirjeldatud nõuded vastama käesoleva paragrahvi lõike 11 alusel kehtestatud nõuetele.“;

**17)** paragrahvi 11 täiendatakse lõikega 3 järgmises sõnastuses:

„(3) Täiskasvanute koolitaja väljaõppe koolitajal peab lisaks käesoleva paragrahvi lõikes 1 sätestatule olema magistrikraad haridusteaduses või sellele vastav kvalifikatsioon või vähemalt 7. taseme täiskasvanute koolitaja kutse.“;

**18)** paragrahvi 12 lõike 1 punktides 5–7 asendatakse sõna „õppemaks” sõnaga „õppetasu”;

**19)** paragrahvi 12 lõike 1 punkt 8 tunnistatakse kehtetuks;

**20)** paragrahvi 12 lõige 2 tunnistatakse kehtetuks;

**21)** seaduse 3. peatükki täiendatakse 2. jaoga järgmises sõnastuses:

**„****2. jagu**

**Mikrokvalifikatsiooniõppe läbiviimise nõuded**

**§ 121. Nõuded mikrokvalifikatsiooniõppele**

(1) Mikrokvalifikatsiooniõppe maht on 5 kuni 30 ainepunkti.

(2) Mikrokvalifikatsiooniõppe lõpetanule annab täienduskoolitusasutus mikrokvalifikatsioonitunnistuse käesoleva seaduse § 9 lõike 1 alusel kehtestatud standardis esitatud tingimustel ja korras.

(3) Mikrokvalifikatsioone on võimalik koguda ja kombineerida, et tõendada tasemeõppes kvalifikatsiooni omandamist või kutsetunnistuse saamist.

(4) Kõrgkoolid ja kutseõppeasutused võivad mikrokvalifikatsiooni andmisel kohaldada varasemate õpingute ja töökogemuste arvestamist vastavalt kõrgharidusseadusele ja kutseõppeasutuse seadusele.

**§ 122. Mikrokvalifikatsiooniõppe läbiviimise õigus**

Mikrokvalifikatsiooniõpet võivad läbi viia:

1) kõrgkool ja kutseõppeasutus õppekavarühmas või -grupis, milles on talle antud õppeõigus või õppe läbiviimise õigus (edaspidi *õppeõigus*);

2) tegevusloa alusel kõrgkool ja kutseõppeasutus õppekavarühmas või -grupis, milles tal ei ole õppeõigust;

3) tegevusloa alusel muu täienduskoolitusasutus.

**123. Mikrokvalifikatsiooniõppe õppekava esitamine**

(1) Käesoleva seaduse § 122 punktis 1 nimetatud täienduskoolitusasutus viib mikrokvalifikatsiooniõpet läbi hariduse infosüsteemi kantud mikrokvalifikatsiooniõppe õppekava alusel. Õppekava esitatakse hariduse infosüsteemi põhimääruses ette nähtud korras. Enne õppekava esitamist tasub käesoleva seaduse § 122 punktis 1 nimetatud täienduskoolitusasutus riigilõivu riigilõivuseaduses sätestatud määras.

(2) Käesoleva seaduse § 122 punktis 1 nimetatud täienduskoolitusasutus esitab hariduse infosüsteemi õppekava, mis:

1) liigitub õppekavarühma või -gruppi, milles on talle antud õppeõigus;

2) vastab käesoleva seaduse § 126 punktides 2–8 esitatud nõuetele.

(3) Täienduskoolitusasutus tagab hariduse infosüsteemi kantud õppekava ajakohasuse.

(4) Õppekava muutmisele kohaldatakse käesoleva seaduse paragrahvis 127 esitatud tingimusi.

(5) Õppekava kustutatakse hariduse infosüsteemist, kui kõrgkooli või kutseõppeasutuse õppeõigus vastavas õppekavarühmas või -grupis tunnistatakse kehtetuks.

**124. Tegevusluba**

(1) Tegevusluba annab käesoleva seaduse § 122 punktides 2 ja 3 nimetatud täienduskoolitusasutusele õiguse mikrokvalifikatsiooniõppe läbiviimiseks tegevusloal märgitud õppekava alusel.

(2) Tegevusluba kehtib viis aastat.

(3) Tegevusloa taotlus lahendatakse käesoleva seaduse ning majandustegevuse seadustiku üldosa seaduse alusel.

(4) Käesolevas seaduses ja majandustegevuse seadustiku üldosa seaduses tegevusloa taotlemist, taotluse lahendamist, tegevusloa kehtetuks tunnistamist, andmete muutmisest teatamist ning majandustegevusest loobumist reguleerivaid sätteid kohaldatakse ka isikule ja asutusele, kes ei ole ettevõtja majandustegevuse seadustiku üldosa seaduse § 5 lõike 1 tähenduses, niivõrd, kuivõrd selle eripärast ei tulene teisiti.

**125. Tegevusloa taotlemine**

(1) Tegevusloa taotluse lahendab Haridus- ja Teadusministeerium.

(2) Käesoleva seaduse § 122 punktides 2 ja 3 nimetatud täienduskoolitusasutus esitab tegevusloa taotluse Haridus- ja Teadusministeeriumile hariduse infosüsteemi kaudu.

(3) Taotluse läbivaatamise eest tasutakse riigilõivu riigilõivuseaduses sätestatud määras.

(4) Tegevusloa taotluses esitatakse lisaks majandustegevuse seadustiku üldosa seaduses sätestatule järgmised dokumendid:

1) mikrokvalifikatsiooniõppe õppekava, mille alusel õpetamiseks tegevusluba taotletakse;

2) õppekavarühma kvaliteedihindamise positiivne hindamisotsus;

3) taotluse esitaja kinnitus, et õppekava vastab teaduslikule maailmakäsitlusele;

4) kui õppe läbiviimisel on vajalik, et see vastaks rahvusvahelistele standarditele või kokkulepetele, siis taotluse esitaja kinnitus, et kavandatav õpe järgib neid standardeid või kokkuleppeid.

(5) Haridus- ja Teadusministeerium vaatab tegevusloa taotluse läbi kahe kuu jooksul käesoleva paragrahvi lõikes 4 nimetatud andmete ja dokumentide esitamisest arvates. Taotluse lahendamise tähtaeg hakkab kulgema arvates kõigi nõutavate andmete ja dokumentide esitamisest.

**126.Tegevusloa kontrolliese**

Tegevusluba antakse, kui taotlejal on:

1) õppekavarühma, kuhu mikrokvalifikatsiooniõppe õppekava liigitub, kvaliteedihindamises kehtiv käesoleva seaduse § 129 lõike 3 punktis 1 nimetatud positiivne hindamisotsus;

2) õppekava, mis vastab käesolevas seaduses ja käesoleva seaduse § 9 lõike 1 alusel kehtestatud standardis esitatud nõuetele;

3) õppekava, mille maht vastab käesoleva seaduse § 121 lõikes 1 kehtestatud mikrokvalifikatsiooniõppe mahule;

4) õppekava, mis on liigitatud õppekavarühma rahvusvahelise ühtse hariduse liigituse ISCED (*International Standard Classification of Education Fields of Education and Training, UNESCO*) alusel õppekava sisu arvestades;

5) õppekava, milles on viide asjaomasele kutsestandardile või selle osale, kui õppekava koostamise aluseks on kutsestandard;

6) täienduskoolituse tegevusluba, kui õppekava avatakse tegevusalal, millel tegutsemiseks on vajalik tegevusluba muu seaduse alusel;

7) õppekava, mille alusel läbiviidav õpe vastab rahvusvahelistele standarditele või kokkulepetele, kui rahvusvahelistes standardites või kokkulepetes on esitatud nõuded õppekavale ja õppele;

8) õppekava, mis lähtub teaduslikust maailmakäsitlusest.

**§ 127. Õppekava ja tegevusloa muutmine**

(1) Täienduskoolitusasutusel on õigus teha tegevusloa kehtivuse ajal õppekavas muudatusi. Õppekava muudatused esitab täienduskoolitusasutus hariduse infosüsteemi kaudu hariduse infosüsteemi põhimääruses sätestatud korras.

(2) Tegevusloa muutmiseks loetakse muudatusi õppekavas, millega kaasneb õppekavas õpiväljundite või õppe mahu muutus.

**§ 128. Tegevusloa kehtetuks tunnistamine**

(1) Haridus- ja Teadusministeerium tunnistab lisaks majandustegevuse seadustiku üldosa seaduses sätestatud alustele tegevusloa kehtetuks, kui:

1) täienduskoolitusasutuse õppekavarühma kvaliteedihindamise positiivne otsus kaotab kehtivuse või on tunnistatud kehtetuks;

2) riikliku või haldusjärelevalve käigus ilmneb, et täienduskoolitusasutuse tegevus on vastuolus käesoleva seaduse või muude õigusaktidega;

3) käesoleva seaduse § 126 punktis 6 nimetatud tegevusluba on tunnistatud kehtetuks;

4) õppekava maht ei vasta käesoleva seaduse § 121 lõikes 1 kehtestatud mikrokvalifikatsiooniõppe mahule;

5) õppekava ja selle alusel läbiviidav õpe ei vasta rahvusvahelistele standarditele või kokkulepetele, kui rahvusvahelistes standardites või kokkulepetes on esitatud nõuded õppekavale ja õppele;

6) täienduskoolitusasutus esitab taotluse tunnistada tegevusluba kehtetuks.

(2) Haridus- ja Teadusministeerium võib lisaks majandustegevuse seadustiku üldosa seaduses sätestatud alustele tunnistada tegevusloa kehtetuks, kui täienduskoolitusasutus ei täida enam käesoleva seaduse § 126 punktidest 4, 5 ja 8 tulenevaid nõudeid.

**129. Täienduskoolitusasutuse õppekavarühma kvaliteedihindamine**

(1) Hariduse infosüsteemi kantud täienduskoolitusasutuse õppekavarühma kvaliteedihindamine tehakse käesoleva seaduse § 122 punktides 2 ja 3 nimetatud juhul täienduskoolitusasutuse taotlusel.

(2) Täienduskoolitusasutus esitab õppekavarühma kvaliteedihindamise taotluse hariduse infosüsteemi kaudu ja tasub enne taotluse esitamist õppekavarühma kvaliteedihindamise eest riigilõivuseaduses sätestatud riigilõivu.

(3) Õppekavarühma kvaliteedihindamine on täienduskoolitusasutuse õppekavade ning nende alusel toimuva õppe ja õppearendustegevuse hindamine õppekavarühmas. Õppekavarühma kvaliteedihindamine koosneb täienduskoolitusasutuse eneseanalüüsist ning sõltumatute ja kompetentsete ekspertide hindamisest.

(4) Õppekavarühma kvaliteedihindamisel antakse positiivne hinnang, kui täienduskoolitusasutus on tõendanud järgmiste nõuete täitmist:

1) ressursid õppekavarühmas õppe läbiviimiseks on piisavad,

2) täiskasvanute koolitajad vastavad käesoleva seaduse ja selle alusel kehtestatud nõuetele,

3) mikrokvalifikatsiooniõppe õppekavad vastavad käesoleva seaduse § 9 lõike 1 alusel kehtestatud standardile,

4) mikrokvalifikatsiooniõppe õppekavad ja õppetöö vastavad käesoleva seaduse ja selle alusel kehtestatud nõuetele,

5) õppija õppimine on toetatud ja tagasisidestatud.

(5) Õppekavarühma kvaliteedihindamise tingimused ja korra kehtestab valdkonna eest vastutav minister määrusega.

**§ 1210. Täienduskoolitusasutuse õppekavarühma kvaliteedihindamise korraldus**

(1) Õppekavarühma kvaliteedihindamist korraldab valdkonna eest vastutava ministri volitatud asutus (edaspidi *hindamist korraldav asutus*). Hindamist korraldav asutus moodustab täienduskoolituse hindamisnõukogu, kinnitab nõukogu töökorra ja nõukogu otsuste peale esitatud vaiete lahendamise korra.

(2) Täienduskoolituse hindamisnõukogu kehtestab käesoleva seaduse § 129 lõikes 4 nimetatud ja käesoleva paragrahvi lõike 5 alusel kehtestatud nõuete täitmise hindamisjuhised ja metoodika ning võtab vastu õppekavarühma kvaliteedihindamise otsused.

(3) Täienduskoolituse hindamisnõukogu hindab täienduskoolitusasutuse õppekavarühma õppetöö kvaliteeti järgmiselt:

1) kui õppekavarühma õppetöö vastab täielikult käesolevas seaduses ja selle alusel kehtestatud nõuetele, teeb hindamisnõukogu positiivse hindamisotsuse viieks aastaks;

2) kui õppekavarühma õppetöö vastab käesolevas seaduses ja selle alusel kehtestatud nõuetele osaliselt või ei vasta nõuetele, teeb hindamisnõukogu negatiivse otsuse.

(4) Hindamisnõukogu otsused kvaliteedihindamise läbinud täienduskoolitusasutuse õppekavarühmade kohta avalikustatakse hariduse infosüsteemis.

(5) Hindamisnõukogu võib positiivse õppekavarühma kvaliteedihindamise otsuse kehtetuks tunnistada, kui ilmneb vähemalt üks järgmistest asjaoludest:

1) riikliku või haldusjärelevalve käigus selgub, et täienduskoolitusasutuse tegevus on vastuolus käesoleva seaduse või muu õigusaktiga;

2) täienduskoolitusasutus ei ole täitnud riikliku või haldusjärelevalvet teostava haldusorgani ettekirjutust ettekirjutuses märgitud tähtpäevaks või korras;

3) täienduskoolitusasutus on esitanud õppekavarühma kvaliteedihindamisel valeandmeid, mis on otsust mõjutanud;

4) täienduskoolitusasutus ei vasta käesoleva seaduse § 129 lõigetes 4 ja 5 ning käesoleva paragrahvi lõikes 2 nimetatud nõuetele;

5) täienduskoolitusasutus on esitanud majandustegevusest loobumise teate.“;

**22)** paragrahvi 15 lõige 2 muudetakse ja sõnastatakse järgmiselt:

„(2) Riigi- ja kohaliku omavalitsuse eelarvest ja välistoetustest on lubatud rahastada või hüvitada täienduskoolitusasutuse läbiviidavat täienduskoolitust, mis vastab käesolevas seaduses ja selle alusel kehtestatud nõuetele.“;

**23)** paragrahvi 15 lõige 4 muudetakse ja sõnastatakse järgmiselt:

„(4) Käesoleva paragrahvi lõikes 2 kehtestatud tingimust võib põhjendatud erandina jätta kohaldamata, kui soovitud täienduskoolitust ei korralda ükski täienduskoolitusasutus või kui koolitus tellitakse väljaspool Eestit tegutsevalt täienduskoolituse pakkujalt, kes ei ole täienduskoolitusasutus käesoleva seaduse mõistes. Käesolevas lõikes nimetatud juhul seab täienduskoolituse kvaliteedile nõuded täienduskoolituse tellija.“;

**24)** paragrahvi 16 lõikes 2 jäetakse välja sõnad „ täienduskoolituse õppekavarühmade või kursuste kaupa“;

**25)** paragrahvi 16 lõige 3 tunnistatakse kehtetuks;

**26)** paragrahvi 16 lõikes 4 jäetakse välja sõnad „õppekavarühmade kaupa“;

**27)** paragrahvi 16 lõige 5 tunnistatakse kehtetuks;

**28)** paragrahvi 17 täiendatakse lõigetega 11 ja 12 järgmises sõnastuses:

„(11) Haridus- ja Teadusministeeriumil on õigus kaasata riikliku või haldusjärelevalve läbiviimisel eksperte.

(12) Riikliku või haldusjärelevalve läbiviimisel mikrokvalifikatsiooniõppe ja selle läbiviija üle võib Haridus- ja Teadusministeerium kaasata hindamist korraldava asutuse, kes tuvastab käesoleva seaduse § 129 lõikes 4 nimetatud ja paragrahvi 129 lõike 5 ja paragrahvi 1210 lõike 2 alusel kehtestatud nõuete täitmise eelhaldusaktiga.“;

**29)** paragrahvi 20 täiendatakse lõigetega 4-7 järgmises sõnastuses:

„(4) Täienduskoolitusasutus viib hariduse infosüsteemis ja oma veebilehel või muus avaliku ligipääsetavusega digikeskkonnas enda andmed vastavusse käesoleva seaduse § 1 lõikes 8 sätestatuga 2025. aasta 31. detsembriks.

(5) Täienduskoolitust võib 2026. aasta 1. jaanuarist läbi viia käesoleva seaduse § 11 lõike 1 teises lauses sätestatud nõuetele vastav täiskasvanute koolitaja.

(6) Täiskasvanute koolitaja väljaõpet võib 2026. aasta 1. jaanuarist läbi viia käesoleva seaduse § 11 lõikes 3 sätestatud nõuetele vastav koolitaja.

(7) Täienduskoolitusasutusel on õigus 1. septembrist 2025 viia läbi mikrokvalifikatsiooniõpet, kui mikrokvalifikatsiooniõpe vastab käesolevas seaduses esitatud nõuetele.“.

**§ 2.** **Keeleseaduse muutmine**

Keeleseaduse § 28 lõikes 3, §-s 284 ja § 30 lõikes 2 asendatakse sõnad „täienduskoolitusasutuse pidaja“ sõnaga „täienduskoolitusasutus“ vastavas käändes.

**§ 3. Kodakondsuse seaduse muutmine**

Kodakondsuse seaduse § 81 lõikes 1 asendatakse sõnad „täienduskoolitusasutuse pidajale“ sõnaga „täienduskoolitusasutusele“.

**§ 4. Riigilõivuseaduse muutmine**

Riigilõivuseaduses tehakse järgmised muudatused:

**1)** seadust täiendatakse paragrahviga 564 järgmises sõnastuses:

**§ 564. Täiskasvanute koolituse seaduse alusel mikrokvalifikatsiooniõppe läbiviimise tegevusloa taotluse läbivaatamine**

Mikrokvalifikatsiooniõppe läbiviimise tegevusloa taotluse läbivaatamise eest tasutakse riigilõivu 100 eurot.“;

**2)** seaduse 4. peatüki 1. jagu täiendatakse 4. jaotisega järgmises sõnastuses:

„**4. jaotis**

**Täiskasvanute koolituse seaduse alusel tehtavad toimingud**

**§ 581.** **Täienduskoolitusasutuse õppekavarühma kvaliteedihindamine**

Täienduskoolitusasutuse õppekavarühma kvaliteedihindamise eest tasutakse riigilõivu 1450 eurot.“;

**§ 582. Mikrokvalifikatsiooniõppe õppekava esitamine**

Mikrokvalifikatsiooniõppe õppekava Eesti Hariduse Infosüsteemi esitamise eest tasutakse riigilõivu 100 eurot.“.

**§ 5. Töötervishoiu ja tööohutuse seaduse muutmine**

Töötervishoiu ja tööohutuse seaduse **§ 132** lõikes 4 ja § 181 lõikes 3 asendatakse sõnad „täienduskoolitusasutuse pidaja“ sõnaga „täienduskoolitusasutus“.

**§ 6. Seaduse jõustumine**

Käesolev seadus jõustub 2025. aasta 1. märtsil.

Lauri Hussar

Riigikogu esimees

Tallinn, „.....“....................

Algatab Vabariigi Valitsus

„.....“.......................

allkirjastatud digitaalselt